Pasvalio rajono savivaldybės administracijos

direktoriaus pavaduotojo

2023 m. vasario 8 d. įsakymo Nr. DV-128

3 priedas

**PUŠALOTO SENIŪNIJOS TRAKTORININKO (8341 04) PAREIGYBĖS APRAŠYMAS**

**I SKYRIUS**

**PAREIGYBĖ**

1. Pušaloto seniūnijos (toliau – Seniūnija) traktorininkas (8341 04) (toliau – darbuotojas) pagal pareigybių grupę yra kvalifikuotas darbuotojas.

2. Pareigybės lygis – C.

**II SKYRIUS**

**SPECIALŪS REIKALAVIMAI ŠIAS PAREIGAS EINANČIAM DARBUOTOJUI**

3. Darbuotojas, einantis šias pareigas, turi atitikti šiuos specialius reikalavimus:

3.1 turėti ne žemesnį kaip vidurinį išsilavinimą ir (ar) įgytą profesinę kvalifikaciją;

3.2. turėti traktoriaus ir savaeigės mašinos vairuotojo (traktorininko) pažymėjimą; „B“ kategorijos vairuotojo pažymėjimą;

3.3. išmanyti mechanizmų ir prietaisų paskirtį, išdėstymą, sandarą ir veikimą, gedimų požymius ir priežastis, jų įtaką saugiam eismui, techninio aptarnavimo periodiškumą ir darbų atlikimo nuoseklumą, techninio eksploatavimo taisykles, kelių eismo taisykles ir būdus kelių eismo įvykiams išvengti, traktoriaus remonto ir priežiūros reikalavimus, tinkamą naudojimą įrankių, kurie reikalingi darbui atlikti;

3.4. žinoti saugaus krovinių vežimo, krovimo ir iškrovimo taisykles.

**III SKYRIUS**

**ŠIAS PAREIGAS EINANČIO DARBUOTOJO FUNKCIJOS**

4. Šias pareigas einantis darbuotojas vykdo šias funkcijas:

4.1. prižiūri Seniūnijai priklausančių transporto priemonių ir kitų įrenginių (žoliapjovės, benzopjūklo ir pan.) techninę būklę, vairuoja transporto priemones;

4.2. esant būtinumui, pagal kompetenciją atlieka transporto priemonių ir kitų įrenginių remontą;

4.3. taupiai naudoja medžiagas, žaliavas, kurą, tepalus, padangas ir energetinius resursus; saugo inventorių, įrankius ir įrenginius; tinkamai eksploatuoja transporto priemones ir kitus įrenginius; užtikrina darbo įrankių švarą ir laiku juos remontuoja; neišpila ir neleidžia tekėti tepalams, degalams; kontroliuoja naudojamų įrenginių darbo režimą;

4.4. planuoja, organizuoja, įgyvendina ir prižiūri transporto priemonių ir kitų įrenginių remonto ir aptarnavimo darbus;

4.5. paruošia pervežimui, pritvirtina krovinius; krauna krovinius; perveža krovinius;

4.6. šienauja pakeles, parkus, stumdo, kasa žemes, nuo kelių valo (nukasa) sniegą, pjauna žolę, medžius, geni krūmus, medžių šakas, šluoja, renka atliekas, grėbia lapus, krauna (renka) atliekas Seniūnijos prižiūrimų pastatų bei Seniūnijos teritorijoje esančių parkų, gėlynų, skverų ir kitų bendrojo naudojimo teritorijose;

4.7. atlieka darbus rankiniu pjūklu, dalgiu, kirviu, kastuvu, obliumi, plaktuku ir kitais panašiais įrankiais, juos prižiūri ir užtikrina, jog įrankiai būtų tvarkingi ir saugūs; atlieka darbus su rankiniais žolės pjovimo prietaisais;

4.8. informuoja Seniūnijos seniūną pakitus darbo procesui, apie pavojingus, kenksmingus ir kitus rizikos veiksnius darbo vietose ir jų poveikį sveikatai;

4.9. vykdo kitus Seniūnijos darbo organizavimo inžinieriaus ir Seniūnijos seniūno pavedimus.

**IV SKYRIUS**

**DARBUOTOJO ATSAKOMYBĖ IR ATSKAITOMYBĖ**

5. Darbuotojas tiesiogiai pavaldus Seniūnijos darbo organizavimo inžinieriui, atskaitingas Seniūnijos darbo organizavimo inžinieriui ir Seniūnijos seniūnui.

6. Už pavestų uždavinių ir funkcijų netinkamą vykdymą darbuotojas atsako Lietuvos Respublikos įstatymų ir kitų teisės aktų nustatyta tvarka.

7. Darbuotojas atlygina savo darbo pareigų pažeidimu dėl jo kaltės darbdaviui padarytą turtinę ir neturtinę žalą Darbo kodekso nustatyta tvarka.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Susipažinau, sutinku ir vykdysiu:

\_\_\_\_\_\_\_\_\_\_\_\_\_\_\_\_\_\_\_\_\_\_

(parašas)

\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas , pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(data)